ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
পেনশন বিভাগ ও পেনশন উন্নয়ন বিভাগের তরফে পেনশনারদের জীবনযাত্রা সহজ করতে একটি পোর্টাল চালু করা হয়েছে
নয়াদিল্লি, ৩০ আগস্ট, ২০২২
অমৃতসরে ভারত সরকারের পেনশন বিভাগ ও পেনশনার উন্নয়ন বিষয়ক সংস্থার তরফে দু’দিনের একটি ব্যাঙ্ক বিষয়ক সচেতনতা কর্মসূচির আয়োজন করা হয়। এর উদ্বোধন করেন সংস্থার সচিব শ্রী ভি শ্রীনিবাস। এছাড়া পাঞ্জাব ন্যাশনাল ব্যাঙ্কের মুখ্য জেনারেল ম্যানেজার শ্রী গৌরি প্রসাদ শর্মা সহ অন্যান্যরা অনুষ্ঠানে যোগ দেন। উত্তরাঞ্চলের প্রায় ৫০ জন আধিকারিক এই দু’দিনের অনুষ্ঠানে অংশ নেন।
শ্রী ভি শ্রীনিবাস তাঁর উদ্বোধনী ভাষণে বলেন, অবসরভোগীদের সহজে পরিষেবা দিতে চেষ্টা চালানো হচ্ছে। এই লক্ষ্যে বিভিন্ন ব্যাঙ্কে একটি পোর্টাল খোলা হয়েছে। সহজে এই ডিজিটাল ব্যবস্থার সুবিধা পাইয়ে দিতে একটি কারিগরি দলও গঠন করা হয়েছে। পাঞ্জাব ন্যাশনাল ব্যাঙ্কের সঙ্গে প্রথমে এই সহযোগিতা গড়ে তোলা হয়েছে। এতে জনগণের অভিযোগ নিষ্পত্তির বিষয়টিতে বিশেষ জোর দেওয়া হচ্ছে।
পেনশনভোগী ও তাদের পরিবার পরিজনের জীবনযাত্রার মান সহজ করতে বেশ কিছু উদ্যোগ নেওয়া হয়েছে। পেনশন আইনে আনা হয়েছে বেশ কিছু সংশোধনী। এগুলির বিষয়ে সচেতনতা বাড়াতে চেষ্টা চালানো হচ্ছে।
৩০ ও ৩১ আগস্ট ব্যাঙ্ক আধিকারিক ও পেনশনভোগীদের জন্য যে দু’দিনের অনুষ্ঠানের আয়োজন করা হয় সেখান থেকে সচেতনতা অনেকটাই বাড়বে বলে আশা। পাঞ্জাব ন্যাশনাল ব্যাঙ্কের সহযোগিতায় পরবর্তীতে সারা দেশে এ ধরনের নানা অনুষ্ঠানের আয়োজন করা হবে।
PG/PM/NS
(Visitor Counter : 91
যোগাযোগওতথ্যপ্রযুক্তিমন্ত্রক
টেলিযোগাযোগ দপ্তরের সচিব শ্রী কে. রাজারামন অল ইন্ডিয়া ডিজিটাল নেশন-ওয়াইড পেনশন আদালতের উদ্বোধন করেছেন
নতুন দিল্লি, ২৩ মার্চ, ২০২২
টেলিযোগাযোগ দপ্তরের সচিব তথা ডিজিটাল কমিউনিকেশন কমিশন -এর চেয়ারম্যান শ্রী কে. রাজারামন আজ ডিসিসি-এর অর্থ বিষয়ক সদস্য শ্রী দিলীপ পাধ্যে-র উপস্থিতিতে কন্ট্রোলার জেনারেল অফ কমিউনিকেশন অ্যাকাউন্টস  আয়োজিত অল ইন্ডিয়া ডিজিটাল নেশন-ওয়াইড পেনশন আদালতের উদ্বোধন করেছেন। প্রধানমন্ত্রী শ্রী নরেন্দ্র মোদীর ‘ন্যূনতম সরকার সর্বোচ্চ প্রশাসন’-এর দৃষ্টিভঙ্গির সঙ্গে সামঞ্জস্য বজায় রেখে পেনশনভোগীদের অভিযোগ সমাধান করার জন্য ‘পেনশনভোগীদের আনন্দ’ নীতির সঙ্গে তালমিলিয়ে দেশজুড়ে এই ব্যবস্থাপনা চালু করা হয়েছে।
অনুষ্ঠানে টেলিযোগাযোগ দপ্তরের সচিব জানান, টেলিযোগাযোগ বিভাগ পেনশন সমস্যা ও অভিযোগ নিষ্পত্তির ক্ষেত্রে গুরুত্বপূর্ণ ভূমিকা পালন করে আসছে। টেলিযোগাযোগ দপ্তরের ২৮টি ক্ষেত্রীয় পর্যায়ের ইউনিট সারা দেশের প্রায় সাড়ে চার লক্ষ পেনশনভোগীর সমস্যা সমাধানে যুক্ত বলেও উল্লেখ করেন তিনি। পেনশনভোগীদের জন্য পেনশন সংক্রান্ত সমস্যাগুলি সর্বদা সংবেদনশীলভাবে বিবেচনা করা হয়। কোভিড-১৯ মহামারীর কঠিন পর্যায়েও এই কাজ অব্যাহত ছিল। তিনি বলেন, একজন প্রবীণ নাগরিকের অভিযোগের সমাধানের জন্য সিপিজিআরএএম-এতে নির্ধারিত সময় সর্বোচ্চ ৩০ দিন। এই সময়ের মধ্যেই অভিযোগ সমাধান করা হয়ে থাকে। সারা দেশে, বিশেষ করে গ্রামীণ ও প্রত্যন্ত অঞ্চলে কাগজবিহীন, নগদবিহীন এবং ফেসলেস পদ্ধতিতে পেনশনভোগীদের পরিষেবা দেওয়া হচ্ছে বলেও জানান তিনি। পেনশনভোগীরা এই অল ইন্ডিয়া ডিজিটাল নেশন-ওয়াইড পেনশন আদালতে শুধু অভিযোগই জানাতে পারবেন না, অভিযোগের ভিত্তিতে কাজ কতদূর এগিয়েছে তা পর্যবেক্ষণ ও সমাধান করতে পারবেন ঘরে বসেই ‘সম্পন্ন’ অ্যাপ্লিকেশনের মাধ্যমে। উল্লেখ্য, ২০১৮ সালের ২৯শে ডিসেম্বর প্রধানমন্ত্রী ‘সম্পন্ন-সিপিএমএস’ পদ্ধতি জাতির উদ্দেশে উৎসর্গ করেছিলেন। এদিনের অনুষ্ঠানে শ্রী দিলীপ পাধ্যে নিয়মিতভাবে পরিচালিত পেনশন আদালতের উদ্যোগ সম্পর্কে সকলকে অবহিত করেন। তিনি আরও জানান, সর্বশেষ ডিজিটাল জাতীয় পেনশন আদালত ২০২০ সালের ২৪শে নভেম্বর ভার্চুয়াল মাধ্যমে অনুষ্ঠিত হয়েছিল। সেখানে ৬২৪টি পেনশন সংক্রান্ত মামলা জমা পরে। এর মধ্যে ৯০ শতাংশ মামলার নিষ্পত্তি করা হয়। এদিনের আদালতে পেনশনভোগীদের কাছ থেকে ৫৫৩টি মামলা গৃহীত হয়েছে। তিনি জাতীয় পেনশন আদালত পরিচালনার উপর জোর দেন।
CG/SS/SKD/
(Visitor Counter : 82
প্রতিরক্ষামন্ত্রক
প্রতিরক্ষা মন্ত্রকের আন্তর্জাতিক যোগ দিবসের অনুষ্ঠানে প্রতিরক্ষা মন্ত্রী
নয়াদিল্লি, ১৯ মে, ২০২২
নতুন দিল্লিতে প্রতিরক্ষা মন্ত্রক আয়োজিত আন্তর্জাতিক যোগ দিবসের কাউন্ট ডাউন অনুষ্ঠানে যোগ দিয়েছেন প্রতিরক্ষা মন্ত্রী শ্রী রাজনাথ সিং। এই অনুষ্ঠান উপলক্ষে প্রতিরক্ষা মন্ত্রী ছাড়াও প্রতিরক্ষা প্রতিমন্ত্রী শ্রী অজয় ভাট, ডিফেন্স সার্ভিসেসের অর্থনৈতিক উপদেষ্টা শ্রী সঞ্জীব মিত্তল, ডিফেন্স এস্টেটের মহানির্দেশক শ্রী অজয় কুমার শর্মা এবং মন্ত্রকের উচ্চ পদস্থ আধিকারিকরা যোগাসনে অংশগ্রহণ করেন।
অনুষ্ঠানে প্রতিরক্ষা মন্ত্রী বলেন, “মানুষের জীবনে নতুন উদ্দীপনা সঞ্চার করার জন্য এবং নিজের সঙ্গে প্রকৃতির যোগাযোগ স্থাপনের লক্ষ্যে যোগই হ’ল ভারতের ঐতিহ্য। যোগ শুধুমাত্র দিনের একটা বিশেষ সময়ে করা কোনও কাজ নয়, বরং যোগাসন প্রতিদিনের প্রতিটি কাজ নিপুণ ও সচেতনভাবে করার শক্তি ও উদ্যম যোগায়”।
শ্রী রাজনাথ সিং যোগকে বিভিন্ন ধরণের অসুস্থতা, যেমন – ডায়াবেটিস, রক্তচাপ, হাইপার টেনশন, অবসাদ প্রভৃতি থেকে শরীরকে মুক্ত রাখার উপায় হিসাবে ব্যাখ্যা করেন। কোভিড-১৯ অতিমারীর সময় শারীরিক প্রতিরোধ ক্ষমতা বৃদ্ধির জন্যও যোগাসন ও প্রাণায়মের গুরুত্বের কথা তিনি উল্লেখ করেন।
রাষ্ট্রসংঘ সাধারণ পরিষদে সেপ্টেম্বর, ২০১৪’তে দেওয়া প্রধানমন্ত্রী শ্রী নরেন্দ্র মোদীর ভাষণের উল্লেখ করে প্রতিরক্ষা মন্ত্রী জানান, যোগ হ’ল – বিনামূল্যে সুস্থ শরীরের আশ্বাস। সামগ্রিকভাবে সুস্বাস্থ্য ও ভালো থাকার উপায় হিসাবে যোগকে স্বীকৃতি দেওয়ায় তিনি রাষ্ট্রসঙ্ঘের সাধারণ পরিষদকে ধন্যবাদ জানান।
সশস্ত্র বাহিনী, কোস্ট গার্ড, ডিফেন্স পাবলিক সেক্টর আন্ডারটেকিংস সহ প্রতিরক্ষা মন্ত্রকের বিভিন্ন দপ্তরের ২১শে জুন বিশ্ব যোগ দিবসের অনুষ্ঠানে উৎসাহের সঙ্গে যোগদানের প্রস্তুতির জন্য প্রতিরক্ষা মন্ত্রী তার প্রশংসা করেন। সুখী জীবনের অন্বেষণে প্রতিরক্ষা মন্ত্রী সকলকে যোগাসন অনুশীলন করার আহ্বান জানান।
CG/SC/SB
(Visitor Counter : 140
স্বরাষ্ট্র মন্ত্রক
প্রধানমন্ত্রী নরেন্দ্র মোদীর নেতৃত্বে পরিচালিত সংস্কার, ভারতকে বিশ্বের শীর্ষস্হানীয় অর্থনীতিতে পরিণত করবে- রাজনাথ সিং
নয়াদিল্লি, ২৬ জুলাই, ২০১৮
কেন্দ্রীয় স্বরাষ্ট্রমন্ত্রী শ্রী রাজনাথ সিং বলেছেন- প্রধানমন্ত্রী নরেন্দ্র মোদীর নেতৃত্বে চার বছরে সরকার গৃহীত অর্থনৈতিক সংস্কারের উদ্যোগ, ভারতকে বিশ্বের শীর্ষস্হানীয় অর্থনীতিতে পরিণত করবে। নতুন দিল্লীতে কনফেডারেশন অফ অল ইন্ডিয়া ট্রেডার্স আয়োজিত ন্যাশনাল ট্রেডার্স কনক্লেভের উদ্বোধন করে তিনি বলেন- এক খ্যাতনামা পরামর্শদাতা সংস্হার সমীক্ষায় ২০১৪ সালে জানা গেছে, ভারত বিশ্বের শীর্ষস্হানীয় দশটি অর্থনৈতির মধ্যে নবম স্হানে ছিল। বর্তমানে আমরা ফ্রান্সকে ছাড়িয়ে ষষ্ঠ স্হানে উঠে এসেছি। আগামী দু-তিন বছরের মধ্যে ভারতের অর্থনীতি পাঁচটি শীর্ষস্হানীয় অর্থনীতির জায়গায় পৌঁছে যাবে বলে তিনি দৃঢ় প্রত্যয় ব্যক্ত করেন। জাতীয় আয় বৃদ্ধির বর্তমান গতিতে ২০৩০ সালের মধ্যে ভারত বিশ্বের শীর্ষস্হানীয় তিনটি অর্থনীতির স্হানে পৌঁছে যাবে বলে শ্রী রাজনাথ সিং মন্তব্য করেন।
তিনি বলেন, বৈদেশিক বিনিয়োগকারীদের কাছে, ভারত আকর্ষণীয় হয়ে উঠেছে, গত চার বছরে ভারতে ১৫ হাজার কোটি ডলার প্রত্যক্ষ বৈদেশিক বিনিয়োগ হয়েছে ‘সহজে ব্যবসার সুবিধা সূচকে’ ভারতের অবস্হান ১৪২ থেকে ১০০-তে পৌঁছেছে ‘মেক ইনি ইন্ডিয়া’ কর্মসূচীতে উৎপাদন ক্ষেত্র জোরদার হয়েছে। ২০১৪ সালে ভারতে মাত্র ২টি মোবাইল ফোন কারখানা ছিল, বর্তমানে তা বেড়ে ১২০ হয়েছে।
শ্রী সিং বলেন, দেশকে এগিয়ে নিয়ে যেতে অর্থনীতিবিদের চাইতে, একজন প্রকৃত দ্রষ্টার প্রয়োজন। প্রধানমন্ত্রী মোদীই দেশের অর্থনীতিতে কাঠামোগত ও পদ্ধতিগত সংস্কারের সূচনা করেছেন। প্রত্যক্ষ সুবিধা হস্তান্তর, অভিন্ন পণ্য ও পরিষেবা কর দেউলিয়া আইন সংশোধন, ঐতিহাসিক বিমুদ্রাকরণের মতো পদক্ষেপের ফলে গত চার বছরে ভারতের জাতীয় আয় বৃদ্ধির হার, মুদ্রাস্ফীতির হারকে ছাপিয়ে গেছে বলে শ্রী সিং উল্লেখ করেন।
ব্যবসায়ীদের দেশের অর্থনীতির স্তম্ভ হিসাবে বর্ণনা করে স্বরাষ্ট্রমন্ত্রী ভারতের অর্থনৈতিক উন্নয়নে ব্যবসায়ীদের সহযোগিতা আহ্বান করেন।
CG/PB/NS…
(Visitor Counter : 35
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ২২ নভেম্বর উত্তরপ্রদেশের বিন্ধ্যাচল অঞ্চলে একটি গ্রামীণ পানীয় জল সরবরাহ প্রকল্পের শিলান্যাস করবেন
নতুন দিল্লি, ২০ নভেম্বর ২০২০
প্রধানমন্ত্রী শ্রী নরেন্দ্র মোদী উত্তরপ্রদেশের বিন্ধ্যাচল অঞ্চলের মির্জাপুর ও সোনভদ্র জেলায় আগামী ২২ নভেম্বর সকাল সাড়ে ১১ টায় ভিডিও কনফারেন্সের মাধ্যমে গ্রামীণ পানীয় জল সরবরাহ প্রকল্পের শিলান্যাস করবেন। প্রধানমন্ত্রী ওই দিন গ্রামীণ জল ও স্যানিটেশন কমিটি এবং জল কমিটির সদস্যদের সঙ্গেও মতবিনিময় করবেন। উত্তরপ্রদেশের মুখ্যমন্ত্রী শ্রীযোগী আদিত্যনাথ ওই অনুষ্ঠানে উপস্থিত থাকবেন। এই প্রকল্পের মাধ্যমে ২৯৯৫ টি গ্রামের প্রতিটি বাড়িতে নল বাহিত পানীয় জল সংযোগ দেওয়া হবে এবং এতে প্রায় ৪২ লক্ষ মানুষ উপকৃত হবেন। জল ও স্যানিটেশন কমিটি এবং পানী সমিতির মাধ্যমে এই জল প্রকল্পের পরিচালনা এবং রক্ষণাবেক্ষণ করা হবে। এই প্রকল্প গুলির মোট আনুমানিক ব্যয় ৫,৫৫৫.৩৮ কোটি টাকা। এই প্রকল্প ২৪ মাসের মধ্যে শেষ করার পরিকল্পনা নেওয়া হয়েছে।
প্রধানমন্ত্রী শ্রী নরেন্দ্র মোদী ২০১৯ সালের ১৫ ই আগস্ট লালকেল্লার প্রাকার থেকে জল জীবন প্রকল্পের কথা ঘোষণা করে বলেছিলেন যে, ২০২৪ সালের মধ্যে দেশের সমস্ত গ্রামীণ এলাকায় নল বাহিত পানীয় জল সরবরাহ করার লক্ষ্যমাত্রা নেওয়া হয়েছে। প্রধানমন্ত্রীর এই ঘোষণার সময় ১৮.৯৩ কোটি গ্রামীণ পরিবারের মধ্যে মাত্র ৩.২৩ কোটি অর্থাৎ ১৭ শতাংশ পরিবারে নল বাহিত পানীয় জল সরবরাহের ব্যবস্থা ছিল। এই প্রকল্পে আগামী চার বছরের মধ্যে ১৫.৭০ কোটি বাড়িতে পানীয় জল সরবরাহের লক্ষ্যমাত্রা নেওয়া হয়েছে। কোভিড জনিত অতিমারি পরিস্থিতিতেও ২.৬৩ কোটি বাড়িতে পানীয় জলের সংযোগ দেওয়া হয়েছে। বর্তমানে সারাদেশে গ্রামীণ এলাকায় ৫.৮৬ শতাংশ বাড়িতে নলবাহিত পানীয় জল সরবরাহ করা হয়েছে।
স্বাস্থ্যওপরিবারকল্যাণমন্ত্রক
বিশ্ব খাদ্য দিবস ২০১৯ উপলক্ষে ডঃ হর্ষ বর্ধন ফুড সেফটি মিত্র প্রকল্পের সূচনা করলেন
নয়াদিল্লি, ১৬ অক্টোবর, ২০১৯
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ নতুন দিল্লিতে বিশ্ব খাদ্য দিবস ২০১৯ উদযাপন উপলক্ষে ফুড সেফটি মিত্র প্রকল্পের সূচনা করেছেন। সাধারণ মানুষকে সঠিক খাবার গ্রহণের ব্যাপারে সচেতন করে তোলাই এই কর্মসূচির উদ্দেশ্য। এবারের বিশ্ব খাদ্য দিবস উদযাপনের মূল ভাবনা হ’ল ক্ষুধা মুক্ত বিশ্বের জন্য সুষম খাবার। এই উপলক্ষে ডঃ হর্ষ বর্ধন খাদ্য নিরাপত্তা প্রশাসনকে আরও শক্তিশালী করতে ‘ইট রাইট ইন্ডিয়া’ অভিযানেরও সূচনা করেন।
ডঃ হর্ষ বর্ধন বলেন, স্বল্প আহার, সুরক্ষিত ও সুষম খাবার সম্পর্কে গান্ধীজীর বার্তা সকলের গ্রহণ করা প্রয়োজন। দৈনন্দিন জীবনে এই পরিবর্তন নিয়ে আসলে একদিকে যেমন খাদ্যের অপচয় কমবে, অন্যদিকে তেমনই খাদ্যশস্যের সঞ্চয় বাড়বে। পোলিও টিকাকরণ কর্মসূচির দৃষ্টান্ত তুলে ধরে ডঃ হর্ষ বর্ধন বলেন, এই কর্মসূচিতে যেমন সমাজের সব শ্রেণীর মানুষ অংশগ্রহণ করেছেন, তেমনই খাদ্যের অপচয় রোধে আমাদের আরও দায়িত্ববান হতে হবে। ‘আমার বিশ্বাস আমরা সকলে স্বাস্থ্য ক্ষেত্র ও সমাজ ব্যবস্থায় যে চ্যালেঞ্জগুলি রয়েছে তার মোকাবিলায় কার্যকর প্রয়াস গ্রহণে সক্ষম হব’ বলেও তিনি অভিমত প্রকাশ করেন।
খাদ্য সুরক্ষার ব্যাপারে জনআন্দোলন গড়ে তোলার প্রয়োজনীয়তার ওপর জোর দিয়ে ডঃ হর্ষ বর্ধন বলেন, ব্যক্তি-বিশেষ বা সংগঠনের ছোট অথচ ইতিবাচক পদক্ষেপগুলি খাদ্য নিরাপত্তা ও অপচয় হ্রাস করার ক্ষেত্রে কার্যকর ভূমিকা নিতে পারে। ডঃ হর্ষ বর্ধন বলেন, ফুড সেফটি মিত্র কর্মসূচি ছোট ও মাঝারি মাপের খাদ্যসামগ্রী ব্যবসার সঙ্গে যুক্ত সংশ্লিষ্ট সকলকে খাদ্য নিরাপত্তা সম্পর্কিত আইনগুলি মেনে চলার ব্যাপারে সাহায্য করবে। এছাড়াও, এ ধরনের কর্মসূচি লাইসেন্স প্রদান ও রেজিস্ট্রেশন তথা স্বাস্থ্যকর খাবারের ব্যাপারেও বড় ভূমিকা নেবে। এই উপলক্ষে ১৫টি ফুড সেফটি মিত্র গোষ্ঠীর প্রথম ব্যাচকে শংসাপত্র দিয়ে সম্মানিত করা হয়। ব্যবহৃত রান্নার তেলকে বায়োডিজেলে রূপান্তর এবং জীবনের প্রথম ১ হাজার দিনে পুষ্টির ভূমিকা নিয়ে দুটি স্বল্প দৈর্ঘ্যের চলচ্চিত্রেরও ডঃ হর্ষ বর্ধন আনুষ্ঠানিক সূচনা করেন। অনুষ্ঠানে কেন্দ্রীয় সরকারের মুখ্য অর্থনৈতিক উপদেষ্টা ডঃ কে সুব্রহ্মনিয়ম, পূর্বতন যোজনা কমিশনের সদস্য শ্রী অরুণ মিত্র সহ খাদ্য সুরক্ষা ও গুণমান কর্তৃপক্ষের পদস্থ আধিকারিকরাও উপস্থিত ছিলেন।
CG/BD/SB
(Visitor Counter : 53
প্রধানমন্ত্রীরদপ্তর
প্রধানমন্ত্রী ৬ এবং ৭ সেপ্টেম্বর ইন্দোনেশিয়ার জাকার্তা সফর করবেন
নতুন দিল্লি, ২ সেপ্টেম্বর , ২০২৩
প্রধানমন্ত্রী শ্রী নরেন্দ্র মোদী ৬ এবং ৭ সেপ্টেম্বর ইন্দোনেশিয়ার জাকার্তা সফর করবেন। সেদেশের রাষ্ট্রপতি জোকো উইডোডোর আমন্ত্রণে তাঁর এই সফর।
সফরকালে প্রধানমন্ত্রী আশিয়ান - ভারত ২০তম শীর্ষ সম্মেলন এবং অষ্টাদশ পূর্ব এশিয়া শীর্ষ সম্মেলনে যোগ দেবেন। আশিয়ান গোষ্ঠীর বর্তমান সভাপতি ইন্দোনেশিয়া। ইন্দোনেশিয়ার উদ্যোগে এই দুটি সম্মেলন অনুষ্ঠিত হবে।
ভারত - আশিয়ান সম্পর্ক ২০২২ সালে সর্বাঙ্গীন কৌশলগত অংশীদারিত্বে উন্নীত হওয়ার পর আশিয়ান - ভারত শীর্ষ সম্মেলন এবারই প্রথম অনুষ্ঠিত হচ্ছে। এই সম্মেলনে ভারত এবং আশিয়ান গোষ্ঠীর মধ্যে সম্পর্কের কতটা উন্নতি হয়েছে তা নিয়ে পর্যালোচনা করা ছাড়াও আগামীদিনের রূপরেখা এর মাধ্যমে নির্ধারিত হবে।
আশিয়ান গোষ্ঠীভুক্ত দেশগুলি এবং ভারত সহ এই গোষ্ঠীর আলোচনাকারী ৮ অংশীদারের কাছে পূর্ব এশিয়া শীর্ষ সম্মেলন অত্যন্ত গুরুত্বপূর্ণ। এই সম্মেলনে সংশ্লিষ্ট দেশগুলি আঞ্চলিক ও আন্তর্জাতিক বিভিন্ন গুরুত্বপূর্ণ বিষয় নিয়ে মতবিনিময় করবে।
(AC/CB/AS
আবাসনএবংশহরাঞ্চলেরদারিদ্র্যদূরীকরণমন্ত্রক
২০১৬ সালের মডেল বাড়ি তৈরির আইনের আওতায় ৩৩টি রাজ্য/কেন্দ্রশাসিত অঞ্চলে বৃষ্টির জল সংরক্ষণের বৈশিষ্ট্য লাগু করা করেছে
নয়াদিল্লী, ৫ আগস্ট, ২০২১
বৃষ্টির জল সংগ্রহের প্রয়োজনীয়তার ওপর বিশেষ জোর দিয়ে এবং জল সংরক্ষণের গুরুত্বের কথা মাথায় রেখে কেন্দ্রীয় আবাসন ও নগর বিষয়ক মন্ত্রক ২০১৪ সালে শহর ও আঞ্চল উন্নয়ন পরিকল্পনা প্রনয়ণ ও বাস্তবায়ন, ২০১৬ সালে আধুনিক বাড়ি তৈরি আইন গঠন করে। দেশের প্রতিটি রাজ্য এবং কেন্দ্রশাসিত অঞ্চলগুলি স্থানীয় পরিস্থিতির ওপর বিচার করে আধুনিক বাড়ি তৈরির নিয়ম অনুসরণ করতে পারে। ১০০ বর্গ মিটার অথবা তার বেশি জায়গায় ভবন নির্মাণের কাজ চালানোর জন্য পরিকল্পনা জমা দেওয়ার সময় বৃষ্টির জল সংরক্ষণের প্রস্তাবটিও বাধ্যতামূলকভাবে জমা করতে হবে। মূলত এই বৈশিষ্ট্যটি ৩৩টি রাজ্য/কেন্দ্রশাসিত অঞ্চল গ্রহণ করেছে।
বৃষ্টির জল সংরক্ষণের বিষয়ে সাধারণ মানুষকে সচেতন করে তোলা এবং সেই জলকে চাষের কাজে লাগাতে উৎসাহ জোগানো হয়েছে। এমনকি এ বিষয়ে প্রচারাভিযানও চালানো হয়েছে। ভবিষ্যতে স্থানীয় প্রশাসনকে এই প্রচারাভিযানের পাশাপাশি বৃক্ষরোপণের বিষয়ে সচেতন করে তোলার জন্য উদ্যোগ নিতে বলা হয়েছে।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় আবাসন ও নগর বিষয়ক প্রতিমন্ত্রী শ্রী কৌশল কিশোর।
CG/SS/NS
(Visitor Counter : 71
প্রধানমন্ত্রীরদপ্তর
লোচিত দিবসে লোচিত বরফুকনকে প্রধানমন্ত্রীর শ্রদ্ধার্ঘ্য
নয়াদিল্লী, ২৪ নভেম্বর, ২০২০
প্রধানমন্ত্রী শ্রী নরেন্দ্র মোদী আজ লোচিত দিবসে লোচিত বরফুকনকে শ্রদ্ধা নিবেদন করেছেন। এক ট্যুইট বার্তায় তিনি বলেছেন, ‘লোচিত দিবস উপলক্ষ্যে আমরা বীর লোচিত বরফুকনকে প্রণাম জানাই। তিনি ছিলেন একজন অবিসংবাদী নেতা এবং রণনীতিকার, যিনি অসমের অনন্য সংস্কৃতি রক্ষায় গুরুত্বপূর্ণ ভূমিকা পালন করেছিলেন। দরিদ্র এবং পিছিয়ে পড়া মানুষদের ক্ষমতায়ণের জন্যও তিনি প্রচুর কাজ করেছেন। ’
প্রধানমন্ত্রীরদপ্তর
আহমেদাবাদের জাইডাস বায়োটেক পার্কে প্রধানমন্ত্রীর সফর
নতুনদিল্লি, ২৮শে নভেম্বর, ২০২০
প্রধানমন্ত্রী শ্রী নরেন্দ্র মোদী জাইডাস ক্যাডিলার দেশে উদ্ভাবিত ডিএনএ ভিত্তিক টিকার বিষয়ে জানতে আহমেদাবাদের জাইডাস বায়োটেক পার্ক সফর করেছেন।
এক ট্যুইট বার্তায় প্রধানমন্ত্রী বলেছেন, “জাইডাস ক্যাডিলার দেশে উদ্ভাবিত ডিএনএ ভিত্তিক টিকার বিষয়ে জানতে আহমেদাবাদের জাইডাস বায়োটেক পার্ক গিয়েছিলাম। যারা এই কাজ করছেন, তাঁদের আমার অভিনন্দন। ভারত সরকার তাঁদের এই উদ্যোগকে সক্রিয় ভাবে সব রকমের সাহায্য করছে। “
কৃষিমন্ত্রক
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর রাজ্যগুলির সঙ্গে ভিডিও কনফারেন্সের মাধ্যমে বৈঠকের সময় গ্রামীণ অর্থনীতির বিকাশে কেন্দ্রের গৃহীত নানা উদ্যোগের কথা জানিয়েছেন
নয়াদিল্লী, ১১ জুলাই, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর শুক্রবার রাজ্যগুলির সঙ্গে ভিডিও কনফারেন্সের মাধ্যমে বৈঠকের সময় গ্রামীণ অর্থনীতির বিকাশে গৃহীত কেন্দ্রের নানা উদ্যোগের কথা জানিয়েছেন। কৃষি প্রতিমন্ত্রী শ্রী পরশোত্তম রুপালা ও শ্রী কৈলাশ চৌধুরী সহ প্রায় সব কটি রাজ্যের কৃষি মন্ত্রী ও কৃষি এবং কৃষক কল্যাণ দপ্তরের পদস্থ আধিকারিকরা এই বৈঠকে উপস্থিত ছিলেন। শ্রী তোমর কৃষি পণ্য উৎপাদক সংগঠনগুলির  গঠন এবং সেগুলির উন্নয়নের জন্য নতুন নির্দেশিকা সম্পন্ন পুস্তিকাটি প্রকাশ করেন। বৈঠকে রাজ্যগুলির সঙ্গে বিভিন্ন প্রকল্প বাস্তবায়নের বিষয়গুলি নিয়ে আলোচনা হয়।
ভিডিও কনফারেন্সের মাধ্যমে অনুষ্ঠিত এই বৈঠকে কেন্দ্রীয় কৃষি ও কৃষক কল্যাণ মন্ত্রী, আত্মনির্ভর ভারত অভিযানে ২০ লক্ষ কোটি টাকার প্যাকেজ ঘোষণা করায় প্রধানমন্ত্রী শ্রী নরেন্দ্র মোদীকে ধন্যবাদ জানান। এই প্রকল্পে কৃষি পরিকাঠামো নির্মাণ এবং কৃষি পণ্য উৎপাদক সংস্থা ও কৃষি সমবায় সমিতি গঠনের জন্য ১ লক্ষ কোটি টাকার সংস্থান রাখা হয়েছে। শ্রী তোমর বলেন, ফসল উৎপাদনের পর বর্তমানে ১৫-২০ শতাংশ ফসল নষ্ট হয়। ফসল নষ্ট হওয়া আটকাতে এই তহবিলের অর্থ ব্যবহার করে পরিকাঠামো তৈরি করা হবে।
মন্ত্রী কিষাণ ক্রেডিট কার্ড আরও বেশি করে কৃষকদের মধ্যে পৌঁছে দেওয়ার বিষয়ে গুরুত্ব আরোপ করেন। তিনি জানান, এ বছরের মধ্যে আত্মনির্ভর ভারত অভিযানের আওতায় আড়াই কোটি কিষাণ ক্রেডিট কার্ড বন্টনের সিদ্ধান্ত নেওয়া হয়েছে। পিএম কিষাণ যোজনা ও কিষাণ ক্রেডিট কার্ডের মাধ্যমে ১৪ কোটি ৫০ লক্ষ কৃষকের মধ্যে ১০ কোটি ৫০ লক্ষ কৃষক এই প্রকল্পগুলিতে সুবিধা পাচ্ছেন। বর্তমানে ৬ কোটি ৬৭ লক্ষ কৃষকের কিষাণ ক্রেডিট কার্ড অ্যাকাউন্ট রয়েছে। এ বছরের ফেব্রুয়ারী থেকে এই কার্ডের জন্য ৯৫ লক্ষ আবেদন জমা পড়েছে। ইতিমধ্যেই ৭৫ লক্ষ আবেদন মঞ্জুর করা হয়েছে।
মন্ত্রী আরও জানান ২০২৩-২৪ সালের মধ্যে ১০ হাজার এফপিও তৈরি করা হবে। প্রতিটি এফপিও-কে ৫ বছর সাহায্য করার প্রস্তাব রয়েছে। এরজন্য ৬,৮৬৬ কোটি টাকা বরাদ্দ করা হয়েছে। কৃষি পরিকাঠামো উন্নয়নে রাজ্যগুলিকে সব রকমের সহায়তারও তিনি আশ্বাস দিয়েছেন।
বিভিন্ন রাজ্যের কৃষি মন্ত্রীরা পশুপালন ও মৎস্য পালনের সঙ্গে যুক্ত ব্যক্তিদের কিষাণ ক্রেডিট কার্ডের সুবিধা দেওয়ায় সন্তোষ প্রকাশ করেছেন। এফপিও তৈরি, কিষাণ ক্রেডিট কার্ডের আওতায় আরও অধিক সংখ্যক কৃষককে নিয়ে আসা সহ কেন্দ্রের বিভিন্ন উদ্যোগে তাঁরা প্রশংসা করেছেন।
কৃষি ও কৃষক কল্যাণ দপ্তর౼ কৃষি পরিকাঠামো তহবিল, কিষাণ ক্রেডিট কার্ড ও নতুন এফপিও নীতির বিষয়ে বৈঠকে বিস্তারিত তথ্য জানিয়েছে।
এফপিও সংক্রান্ত পুস্তিকাটি দেখার জন্য নিচের লিঙ্কে ক্লিক করুনঃ-
https://static.pib.gov.in/WriteReadData/userfiles/FPO%20Scheme%20Guidelines.pdf
(CG/CB/NS
কর্মী, জন-অভিযোগএবংপেনশনমন্ত্রক
পারিবারিক পেনশনের ঊর্দ্ধসীমা মাসে ৪৫ হাজার টাকা থেকে বাড়িয়ে ১ লক্ষ ২৫ হাজার টাকা করা হয়েছে : জীতেন্দ্র সিং
নয়াদিল্লী, ১২ ফেব্রুয়ারি, ২০২১
উত্তর পূর্বাঞ্চলের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন-অভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র সিং জানিয়েছেন পারিবারিক পেনশনের ঊর্দ্ধসীমা মাসে ৪৫ হাজার টাকা থেকে বাড়িয়ে ১ লক্ষ ২৫ হাজার টাকা করা হয়েছে। তিনি জানিয়েছেন মৃত কর্মীদের পরিবারের সদস্যদের এর ফলে সহজ জীবনযাত্রার নিশ্চিত হবে। মন্ত্রী জানিয়েছেন, পেনশন ও পেনশনার কল্যণ মন্ত্রক এ বিষয়ে বিস্তারিতভাবে ব্যাখ্যা করেছে। কোনো শিশুর বাবা এবং মা মারা গেলে সে তাদের পেনশন পেয়ে থাকে। নতুন নিয়মের ফলে এই দুটি পেনশন মিলিয়ে সর্বোচ্চ সীমা মাসে ১ লক্ষ ২৫ হাজার টাকা হবে- যা আগের পরিমাণের আড়াই গুণ বেশি।
১৯৭২ সালের সেন্ট্রাল সিভিল সার্ভিসেস পেনশনের নিয়মাবলীর ৫৪ নম্বর ধারার ১১ নম্বর উপধারা অনুসারে স্বামী এবং স্ত্রী দুজনেই সরকারি কর্মচারী হলে তাদের উভয়ের পেনশনই সন্তান পাবে। এর আগে দুটি পেনশনের মোট পরিমাণ ৪৫ হাজার টাকার বেশি ছিলনা। এখন তা বাড়ানো হল। এ সংক্রান্ত বিভিন্ন পরামর্শ নানা মন্ত্রক ও দপ্তর থেকে পাওয়া গেছে। সরকারি কর্মচারীদের মধ্যে স্বামী বা স্ত্রী মারা গেলে অন্যজন সরকারি কর্মচারী হলে তিনি প্রয়াত জীবন সঙ্গীর এবং নিজের౼ দুটি পেনশনই পাবেন। সেক্ষেত্রেও সর্বোচ্চ পরিমাণের এই একই নীতি থাকবে।
সংস্কৃতিমন্ত্রক
১৩২ তম প্রতিষ্ঠা দিবস উপলক্ষে ভারতের ন্যাশনাল আর্কাইভস আজাদি কা অমৃত মহোৎসবের উপর একটি প্রদর্শনীর আয়োজন করেছে
সংস্কৃতি এবং বিদেশ প্রতিমন্ত্রী শ্রীমতী মীনাক্ষী লেখি ‘সংযোজন ও সংযুক্তিকরণের হাতিয়ার : একত্রীকরণের যাত্রা’ শীর্ষক প্রদর্শনীর উদ্বোধন করেছেন
আমাদের শিকড় মজবুত করতে এবং ভবিষ্যতের ভিত্তি স্থাপনের জন্য ইতিহাস সম্পর্কে জানা দরকার : শ্রীমতী মীনাক্ষী লেখি
নতুন দিল্লি, ১১ মার্চ, ২০২২
১৩২ তম প্রতিষ্ঠা দিবস উপলক্ষ্যে কেন্দ্রীয় সংস্কৃতি মন্ত্রকের অধীন ন্যাশনাল আর্কাইভস অফ ইন্ডিয়া ‘সংযোজন ও সংযুক্তিকরণের হাতিয়ার : একত্রীকরণের যাত্রা’ শীর্ষক এক প্রদর্শনীর আয়োজন করেছে। আজাদি কা অমৃত মহোৎসবের উপর আধারিত এই প্রদর্শনীর আজ উদ্বোধন করেছেন কেন্দ্রীয় সংস্কৃতি ও বিদেশ প্রতিমন্ত্রী শ্রীমতী মীনাক্ষী লেখি।
অনুষ্ঠানে শ্রীমতী লেখি বলেন, ইতিহাসের সমস্ত বিষয় কারোর পছন্দ নাও হতে পারে, কেউ এর সঙ্গে একমত নাও হতে পারেন। কিন্তু ইতিহাস হলো ইতিহাস। আমাদের শিকড়কে শক্তিশালী করতে এবং ভবিষ্যতের ভিত্তি স্থাপন করতে ইতিহাস সম্পর্কে জানা প্রয়োজন। এই প্রদর্শনীতে আমাদের ইতিহাস তুলে ধরা হয়েছে। যেসব নথিপত্র ভারত নির্মাণে সহায়তা করেছিল, সেগুলির সঙ্গে সব রাজ্য এবং তৎকালীন দেশীয় রাজ্যগুলির বহু গুরুত্বপূর্ণ নথি এখানে প্রদর্শিত হয়েছে। আধুনিক ভারত কিভাবে গড়ে উঠলো, তা বুঝতে হলে এইসব নথিগুলি পড়া দরকার।
‘সংযোজন ও সংযুক্তিকরণের হাতিয়ার : একত্রীকরণের যাত্রা’ শীর্ষক এক প্রদর্শনীতে সব আসল নথিপত্রের মাধ্যমে স্বাধীন ভারতের গঠনকে তুলে ধরা হয়েছে। এখানে বিভিন্ন রাজ্যের নথিপত্র রয়েছে। কিভাবে ছোট দেশীয় রাজ্যগুলি ভারতে অঙ্গীভূত হলো, সেই সময় কেমন সব নাটকীয় ঘটনা ঘটেছিল, তার পরিচয় এইসব নথি থেকে পাওয়া যাবে। এছাড়া পূর্বের কোচবিহার ও ত্রিপুরা, পশ্চিমের বাজানা ও কচ্ছ, উত্তরের কাশ্মীর, দক্ষিণের মহীশূর, ত্রিবাঙ্কুর ও হায়দ্রাবাদ এবং মধ্যাঞ্চলের ভোপালের যাবতীয় নথিপত্রও এখানে রয়েছে। এছাড়াও আছে বহু দুষ্প্রাপ্য আলোকচিত্র, সংবাদপত্রের ক্লিপিংস, ব্যক্তিগত মালিকানার কাগজপত্র এবং এসম্পর্কিত মানচিত্র।
প্রদর্শনীটি ১০ই মে ২০২২ পর্যন্ত, ছুটির দিন ছাড়া প্রতিদিন সকাল ১০টা থেকে বিকেল ৫টা অবধি সাধারণ মানুষের দেখার জন্য খোলা থাকবে।
CG/SD/SKD/
(Visitor Counter : 177
অর্থমন্ত্রক
দেশের ১৪টি রাজ্যের অনুকূলে ২০২২-২৩ অর্থবর্ষে রাজস্ব ঘাটতি খাতে প্রদেয় অনুদানের অষ্টম কিস্তি আজ মঞ্জুর করা হল
অষ্টম কিস্তি বাবদ পশ্চিমবঙ্গকে দেওয়া হল ১১৩২ কোটি ২৫ লক্ষ টাকা
নয়াদিল্লি, ০৭ নভেম্বর, ২০২২
দেশের ১৪টি রাজ্যের রাজস্ব ঘাটতি খাতে প্রদেয় অনুদানের ৭ হাজার ১৮৩ কোটি ৪২ লক্ষ টাকার অষ্টম মাসিক কিস্তিটি আজ মঞ্জুর করেছে কেন্দ্রীয় অর্থ মন্ত্রকের ব্যয় নির্বাহ দপ্তর। পঞ্চদশ অর্থ কমিশনের সুপারিশক্রমে এই অনুদান মঞ্জুর করা হ’ল।
প্রসঙ্গত উল্লেখ্য, ২০২২-২৩ অর্থ বছরে সংশ্লিষ্ট রাজ্যগুলির অনুকূলে রাজস্ব ঘাটতি খাতে মোট ৮৬২০১ কোটি টাকা অনুদান দেওয়ার সুপারিশ করেছে পঞ্চদশ অর্থ কমিশন। ১২টি সমান মাসিক কিস্তিতে এই অনুদান দেওয়া হবে সংশ্লিষ্ট রাজ্যগুলিকে। নভেম্বর ২০২২ – এ অনুদানের অষ্টম কিস্তিটি মঞ্জুর করার ফলে বর্তমান আর্থিক বছরে এ পর্যন্ত রাজ্যগুলিকে রাজস্ব ঘাটতি খাতে প্রদত্ত অনুদানের মাত্রা দাঁড়িয়েছে ৫৭৪৬৭ কোটি ৩৩ লক্ষ টাকা।
যে রাজ্যগুলিকে এই অনুদানের আওতায় নিয়ে আসা হয়েছে, সেগুলি হ’ল – অন্ধ্রপ্রদেশ, আসাম, হিমাচল প্রদেশ, কেরল, মণিপুর, মেঘালয়, মিজোরাম, নাগাল্যান্ড, পাঞ্জাব, রাজস্থান, সিকিম, ত্রিপুরা, উত্তরাখন্ড ও পশ্চিমবঙ্গ।
২০২২-২৩ অর্থ বছরে রাজ্যগুলিকে দেয় মোট অনুদানের মাত্রা এবং অষ্টম কিস্তি বাবদ মঞ্জুরিকৃত অর্থের একটি তালিকা এখানে দেওয়া হল:
|
|
ক্রমিক সংখ্যা
|
|
রাজ্যগুলির নাম
|
|
নভেম্বর, ২০২২ – এ মঞ্জুরিকৃত অষ্টম কিস্তির পরিমাণ
|
|
২০২২-২৩ অর্থ বছরে রাজ্যগুলির প্রাপ্য মোট অনুদানের মাত্রা
|
|
১
|
|
অন্ধ্রপ্রদেশ
|
|
৮৭৯.০৮
|
|
৭০৩২.৬৭
|
|
২
|
|
আসাম
|
|
৪০৭.৫০
|
|
৩২৬০.০০
|
|
৩
|
|
কেরল
|
|
১০৯৭.৮৩
|
|
৮৭৮২.৬৭
|
|
৪
|
|
মণিপুর
|
|
১৯২.৫০
|
|
১৫৪০.০০
|
|
৫
|
|
মেঘালয়
|
|
৮৬.০৮
|
|
৬৮৮.৬৭
|
|
৬
|
|
মিজোরাম
|
|
১৩৪.৫৮
|
|
১০৭৬.৬৭
|
|
৭
|
|
নাগাল্যান্ড
|
|
৩৭৭.৫০
|
|
৩০২০.০০
|
|
৮
|
|
পাঞ্জাব
|
|
৬৮৯.৫০
|
|
৫৫১৬.০০
|
|
৯
|
|
রাজস্থান
|
|
৪০৫.১৭
|
|
৩২৪১.৩৩
|
|
১০
|
|
সিকিম
|
|
৩৬.৬৭
|
|
২৯৩.৩৩
|
|
১১
|
|
ত্রিপুরা
|
|
৩৬৮.৫৮
|
|
২৯৪৮.৬৭
|
|
১২
|
|
উত্তরাখন্ড
|
|
৫৯৪.৭৫
|
|
৪৭৫৮.০০
|
|
১৩
|
|
পশ্চিমবঙ্গ
|
|
১১৩২.২৫
|
|
৯০৫৮.০০
PG/SKD/SB
(Visitor Counter : 85
প্রধানমন্ত্রীরদপ্তর
প্রধানমন্ত্রী টোকিও-২০২০ অলিম্পিক্সে ভারতীয় দলের প্রস্তুতির পর্যালোচনা করেছেন
প্রধানমন্ত্রী অলিম্পিক্সে অংশগ্রহণকারী খেলোয়াড়দের সঙ্গে ১৩ই জুলাই কথা বলবেন এবং তাঁদের শুভেচ্ছা জানাবেন
নতুনদিল্লি, ৯ই জুলাই, ২০২১
প্রধানমন্ত্রী শ্রী নরেন্দ্র মোদী টোকিও-২০২০ অলিম্পিক্সে ভারতীয় দলের প্রস্তুতির পর্যালোচনা করেছেন। তিনি অলিম্পিক্সে অংশগ্রহণকারী খেলোয়াড়দের সঙ্গে ১৩ই জুলাই কথা বলবেন এবং তাঁদের শুভেচ্ছা জানাবেন।
একগুচ্ছ ট্যুইট বার্তায় প্রধানমন্ত্রী বলেছেন, “@Tokyo2020 ভারতীয় দলের প্রস্তুতির পর্যালোচনা করলাম। দলের সদস্যদের সবধরণের প্রয়োজনীয় বিষয়, তাঁদের টিকাকরণ এবং নানা সহায়ক ব্যবস্থাপনা নিয়ে বিস্তারিত আলোচনা করলাম।
১৩০ কটি ভারতবাসীর পক্ষ থেকে অলিম্পিক্সে অংশগ্রহণকারী খেলোয়াড়দের সঙ্গে ১৩ই জুলাই কথা বলব এবং তাঁদের শুভেচ্ছা জানাব। আসুন সবাই মিলে বলি #Cheer4India।“
CG/CB
(Visitor Counter : 158
প্রধানমন্ত্রীরদপ্তর
অর্থ কমিশন প্রধানমন্ত্রীর কাছে প্রতিবেদন জমা দিল
১৬ই নভেম্বর, ২০২০
প্রধানমন্ত্রী শ্রী নরেন্দ্র মোদীর কাছে, পঞ্চদশ অর্থ কমিশনের চেয়ারম্যান ও সদস্যরা ২০২১-২২ থেকে ২০২৫-২৬ সালের মেয়াদের উপর কমিশনের প্রতিবেদন জমা দিয়েছেন। কমিশন, চৌঠা নভেম্বর রাষ্ট্রপতিকে তার প্রতিবেদন জমা দিয়েছিল।
কমিশনের চেয়ারম্যান, শ্রী এন কে সিং, সচিব শ্রী অরবিন্দ মেহতা এবং কমিশনের সদস্যরা౼ শ্রী অজয় নারায়ন ঝা, অধ্যাপক অনুপ সিং, ডঃ অশোক লাহিড়ী ও ডঃ রমেশ চাঁদ প্রধানমন্ত্রীর কাছে এই প্রতিবেদন তুলে দেন।
কমিশন তার প্রতিবেদন মঙ্গলবার কেন্দ্রীয় অর্থ মন্ত্রীকে দেবে।
এর পর সংবিধানের নিয়ম অনুসারে এই প্রতিবেদন সদনে উপস্থাপিত করা হবে, সেই সঙ্গে এটিআর-এর জন্য ব্যাখাও থাকবে।
তথ্যওসম্প্রচারমন্ত্রক
নিউজ অন এআইআর রেডিও লাইভ-স্ট্রিমের বিশ্ব ক্রমতালিকা
জাপান, নিউজিল্যান্ড ও আয়ারল্যান্ড প্রথম ১০-এ
নতুন দিল্লি, ৩ জানুয়ারি, ২০২২
আকাশবাণীর নিউজ অন এআইআর অ্যাপে লাইভ-স্ট্রিম অনুষ্ঠান ভারত বাদে বিশ্বের যে দেশগুলিতে অত্যন্ত জনপ্রিয়, তারমধ্যে প্রথম দশে থাকা দেশগুলির ক্রমতালিকায় মার্কিন যুক্তরাষ্ট্রকে পিছনে ফেলে ফিজি প্রথম স্থান দখল করেছে। এই তালিকায় গ্রেট ব্রিটেন কয়েক ধাপ নেমে সপ্তম এবং সংযুক্ত আরব আমিরশাহি দশম স্থানে রয়েছে। চারটি দেশ - নিউজিল্যান্ড, জাপান, আয়ারল্যান্ড এবং পাপুয়া নিউগিনি প্রথম ১০-এ এবার জায়গা করে নিয়েছে। অন্যদিকে, সিঙ্গাপুর, সৌদি আরব, পাকিস্তান ও কুয়েত আর প্রথম ১০-এ নেই।
সারা বিশ্বে আকাশবাণীর সরাসরি অনুষ্ঠান সম্প্রচারের দিক থেকে আকাশবাণী পাঞ্জাবী, আকাশবাণী তেলুগু, আকাশবাণী চেন্নাই রেনবো এবং অস্মিতা মুম্বাই প্রথম ১০-এ আবার ফিরে এসেছে। এর ফলে, জনপ্রিয় অনুষ্ঠান সম্প্রচারের দিক থেকে আকাশবাণী ব্যাঙ্গালোর, আকাশবাণী রাগম এবং বিবিধ ভারতী দিল্লি প্রথম ১০-এর তালিকা থেকে ছিটকে গেছে।
নিউজ অন এআইআর অ্যাপে রেডিও লাইভ স্ট্রিমিঙের দিক থেকে ভারত বাদে তালিকায় ওপরের দিকে থাকা দেশগুলিতে আকাশবাণীর পাঞ্জাবী অনুষ্ঠান মার্কিন যুক্তরাষ্ট্র, গ্রেড ব্রিটেন, কানাডা, পাকিস্তান, অস্ট্রেলিয়া, ফিনল্যান্ড, আয়ারল্যান্ড ও জার্মানিতে সব থেকে বেশি জনপ্রিয়।
প্রসার ভারতীর অফিসিয়াল অ্যাপ নিউজ অন এআইআর-এ আকাশবাণীর ২৪০টিরও বেশি রেডিও অনুষ্ঠান সম্প্রচার করা হয়। এই সব অনুষ্ঠানের ভারত বাদেও বিশ্বের ৮৫টি দেশের শ্রোতা রয়েছে। নিউজ অন এআইআর অ্যাপে আকাশবাণীর রেডিও স্ট্রিম অনুষ্ঠান সম্পর্কিত ক্রমতালিকা বিভিন্ন সূত্র থেকে পাওয়া তথ্যের ভিত্তিতে তৈরি করা হয়। বিশ্বের যে সমস্ত দেশে আকাশবাণীর নিউজ অন এআইআর অ্যাপের অনুষ্ঠান অত্যন্ত জনপ্রিয় তারমধ্যে প্রথম স্থানে রয়েছে ফিজি, দ্বিতীয় স্থানে মার্কিন যুক্তরাষ্ট্র ও তৃতীয় স্থানে অস্ট্রেলিয়া। এছাড়াও কানাডা, জাপান, গ্রেট ব্রিটেন, আয়ারল্যান্ড, পাপুয়া নিউগিনি, পকিস্তান, সিঙ্গাপুর, মালয়েশিয়া, কুয়েত, ফ্রান্স, সৌদি আরব ও ফিনল্যান্ডেও অত্যন্ত জনপ্রিয়।
CG/BD/AS/
(Visitor Counter : 98